Indukčná varná doska je výnimočná tým, že funguje na princípe elektromagnetickej indukcie. Vďaka tejto špeciálnej funkcií teplo nevzniká na varnej doske, ale priamo v hrnci, ktorý je na indukčnej doske položený. S indukčnou varnou doskou tiež nedochádza k tepelným stratám a ide o energeticky veľmi úsporné varenie. Pri sklokeramickej varnej doske sa zohreje vykurovacia špirála, ktorá nahreje varnú dosku a teplo prenesie na dno nádoby. V porovnaní s indukčnou doskou je síce lacnejšia, ale varenie je pomalšie a dochádza tiež k teplotným stratám.